# Vigsling til kantorteneste

#### Rettleiing

1. Handlinga *Vigsling av kantor* vert utført av biskopen eller av den som biskopen gjev fullmakt. Liturg er vanlegvis soknepresten i den kyrkja der handlinga går føre seg.
2. Dei som medverkar ved vigslinga, vert utpeika av biskopen. Det bør utpeikast ein kantor som kan gjera teneste i første delen av vigslingsgudstenesta. Vedkomande gjer teneste som kantor inntil den nye kantoren er vigsla og trer i funksjon. Om det er mogleg, bør også kor og eventuelt instrumentalistar medverke.
3. Vigsling av kantor kan leggjast til høgmessa eller til ei særskild gudsteneste på kveldstid. Dersom vigslinga vert lagd til høgmessa, skal dei aktuelle ledda frå ordninga Vigsling av kantor innpassast etter leddet **Kunngjeringar** (jf. Gudstenestebok for Den norske kyrkja II). Vert vigslinga lagd til ei særskild gudsteneste, kan ordninga **Vigsling av kantor** brukast heilt ut. Då skal det haldast ei stutt preike/ tale til kyrkjelyden, etterfølgd av ein salme.
4. Gudstenesta vert normalt halden i ei av dei kyrkjene der kantoren skal gjera teneste.
5. I god tid i førevegen skal den som har ansvaret for vigslinga, ha ein samtale med den som skal vigslast.
6. Når det er ringt saman, går prosesjonen inn i kyrkja. I prosesjonen går alle som medverkar ved vigslingshandlinga.
7. Den som skal vigslast, kan innleia lovprisinga i ledd 1.
8. Liturgisk farge: raudt.

Denne liturgien er trykt i «Gudstjenestebok for Den norske kyrkje, del II Kyrkjelege handlingar», utgjeve i 1992. Bibeltekstane er henta frå Den norske bibelselskapets oversettelse 2024. Fadervår er frå 2011, men har link til oversettingane frå 1985 oog 1938.

ANTEN A

### Preludium

Under preludiet går prosesjonen fram til koret i kyrkja.

### Inngangssalme

Her syng ein ein lovprisingssalme, eventuelt ein salme som er vald etter kyrkjeårstida.

ELLER B

### Innleiande vekselson

Prosesjonen stiller opp ved inngangen til kyrkja.

**Ka** | Halleluja! Syng lovsong, Herrens tenarar,

**M |** ja, lovsyng Herrens namn!

**Ka** | Lova vere Herrens namn frå no av og til evig tid! Frå solrenning til soleglad skal Herrens namn vera lova. Salme 113, 1-3

**A** | Ære vere Faderen og Sonen og Den Heilage Ande, som det var i opphavet, så no og alltid og i all æve. Amen, Halleluja.

### Inngangssalme

Her syng ein ein lovprisingssalme, t.d. Te Deum, anten som i NoS 262 eller etter Norsk Kantoribok. Under inngangssalmen går prosesjonen fram til koret i kyrkja.

### Framstilling

Ein av prestane i kyrkja eller prosten på staden, eventuelt leiaren i soknerådet, ved lesepulten

Kjære kyrkjelyd.

Nåde vere med dykk og fred frå Gud, vår Far, og Herren Jesus Kristus.

En ny arbeidar i kyrkja vår vertframstilt for oss i dag. (tittel etter utdanning og namn) er kalla til teneste som *kantor* i/ved (namnet vert nemnt).

Den som skal vigslast reiser seg når namnet vert nemnt.

I dåpen vart vi innlema i Guds folk, og vi vart alle vigsla til å vera tenarar for Gud. For Skrifta vitnar om at heile Guds folk er eit kongeleg presteskap, eit heilagt folk, eit folk som høyrer Gud til, så vi skal forkynna hans storverk, han som kalla oss ut or mørkret til sitt underfulle ljos.

Til kallet og nådegåvene Gud har gjeve til kyrkjelyden, høyrer og tenesta med å bera fram lovprisingsofferet, så Guds namn kan verta opphøgd og hans herlegdom fylla jorda.

Under handspåleggingog bøn vil vi i dag kalla og vigsla (Namnet vert nemnt) til kantor og leiar av songen og musikken i Herrens hus, til Guds ære og til oppbygging av Kristi lekam.

### Bøn

**B** vend mot kyrkjelyden | Lat oss be.

**B** vend mot altaret | Evige, allmektige Gud, ved di trone prisar dei himmelske hærskarane ditt heilage namn. Vi takkar deg for at vi saman med dei får stemma i din pris gjennom salmar, hymner og åndelege songar, og at vi får bera fram for deg glede og sorg, klage og lovsong.

**K** syng | Deg, vere ære i æva.

**B** | Treeinige Gud, vi takkar deg for at du har late ditt evangelium lyda også her hjå oss. Fyll dette huset med din herlegdom, og helga ditt folk, så songen og musikken kan lyda fulltonande til di ære. Gjev at vitener deg med glede og ber fram din pris i jublande song.

**K** syng | Herre, høyr vår bøn.

**B** | Gode Gud, lat den heilage handlinga som vi skal utføra i dag, verta til ære for ditt namn, til framhjelp for Guds rike og til velsigning for denne tenaren din, så kyrkje­ lyden kan byggjast på Kristus, den einaste sanne grunnvollen.

**K** syng | Herre, høyr vår bøn. Amen.

### Påkalling av Den Heilage Ande

NoS 217 «Ånd over ånder, kom ned fra det høye» (sjå Nynorsk Salmebok 333 «Heilage Ande, kom ned ifrå høgdi») eller ein annan salme med epikletisk karakter

### Skriftlesing

Mellom tekstlesingane som no følgjer, kan ein syngja t.d. NoS 363 (v.1-2, v. 3, v. 4, v. 5-6), 12,361 eller 369.

**B** vend mot kyrkjelyden | Lat oss høyra kva Guds ord vitnar om den lovprisingstenesta Herren kallar til i si kyrkje.

Tekstane nedanfor vert lesne frå lesepulten av dei som hjelper til.

Kyrkjelyden sit medan det vert lese.

#### Fyrste lesinga

Det står skrive i Salmane, Salme 147:

Halleluja!

Det er godt å spela for vår Gud,

det er herleg, det er rett å syngja lovsong.

Herren byggjer Jerusalem

og samlar Israels spreidde folk.

Han lækjer dei som har eit sundbrote hjarte,

og bind om såra deira.

Han veit kor mange stjernene er,

og gjev alle namn.

Vår Herre er stor og rik på kraft,

hans forstand er utan grenser.

Herren held dei hjelpelause oppe,

men bøyer dei urettferdige til jorda.

Syng lovsong for Herren,

spel på lyre for vår Gud. Salme 147,1-7

#### Andre lesinga

Det står skrive i Paulus' brev til kyrkjelyden i Kolossæ i det 3. kapitlet:

Kled dykk i kjærleik, det bandet som bind saman og gjer fullkomen. Lat Kristi fred rå i hjartet dykkar, for til det vart de kalla då de vart éin kropp. Og ver takksame! Lat Kristi ord få rikeleg rom hos dykk, så de med visdom kan undervisa og rettleia kvarandre, med salmar, hymner og åndelege songar. Syng for Gud med takk i hjarta! Og alt de gjer, i ord og gjerning, skal de gjera i Herren Jesu namn og ved han takka Gud, vår Far. Kol 3,14-17

#### Tredje lesinga

Det står skrive i brevet til hebrearane i det 13. kapitlet:

For her på jorda har vi ingen by som varer; vi lengtar etter den som skal koma.Lat oss då ved han alltid bera fram for Gud vår lovprising som offer, det vil seia frukta av lepper som vedkjenner hans namn. Men gløym ikkje å gjera godt og dela med andre. For slike offer er til glede for Gud. Hebr 13,14-16

#### Fjerde lesinga

Det står skrive hjå evangelisten Lukas i det 24. kapitlet:

Så førte han dei ut mot Betania, og han lyfte hendene og velsigna dei. Og medan han velsigna dei, skildest han frå dei og vart teken opp til himmelen. Då fall dei på kne og tilbad han. Så gjekk dei tilbake til Jerusalem i stor glede. Sidan var dei stadig i tempelet og velsigna Gud. Luk 24,50-53

### Motett

Her vert det sunge ein motett eller ein bibelsk salme.

### Vigslingstale

### Den som vigslar, held ein tale over teksten for dagen eller over ein annan høveleg tekst. Etter talen går den som skal vigslast fram og stiller seg framfor altarringen. Dei som assisterer, reiser seg.

### Formaning og lovnad

**B** | 'Når Herren no tiltrur *deg* tenesta som kantor, pålegg og forrnanar eg *deg*

* at *du* leier songen og musikken i Guds hus, slik at kyrkjelyden i ånd og sanning kan bera fram sitt lovprisingsoffer til Herren,
* at *du* gjennom salrnar, hymner og åndelege songar let Guds ord lyda klårt og reint, som det er gjeve oss i Den heilage skrifta, og som vår kyrkje vitnar om det i si vedkjenning,
* at *du* sjølv og av hjarta legg vinn på å leva etter Guds ord, og i studium og bøn trengjer djupare inn i dei heilage skriftene og sanningane i det kristne trudomen.

**B** spør kvar einskild som skal vigslast | (Namnet vert nemnt), lovar du for Guds åsyn og andsynes denne kyrkjelyden at du vil gjera dette med truskap, ved den nåde Gud sjølv vil gje deg?

**Ka** |Ja.

**B** | Så gjev meg handa på det.

Den som skal vigslast, stadfester lovnaden med handslag til den som vigslar.

### Håndspålegging og bøn

**B** | Når vi no legg hendene på *deg* og bed, vil vi overgje *deg* til Gud, og be om at han ved sin Ande må helga og utrusta *deg* til tenesta.

Den som skal vigslast, kneler.

Biskopen og dei som hjelper til, legg handa på hovudet til den som skal vigslast. Er det fleire som vert vigsla, flytter biskopen handa frå den eine til den andre under bøna som følgjer.

**B** | Miskunnsame Gud, Far i himmelen, du har ved Son din Jesus Kristus sagt at hausten er stor, men onnefolka få, og at vi skal be deg som eig grøda, at du må senda ut arbeidsfolk til å hausta inn grøda di.

Høyr då bøna vår for *henne* som i dag vert vigsla til kantortenesta.Styrk *henne* i trua, og gjer *henne* dugande til den gjerning som vert tiltrudd *henne*. Send *henne* din Ande med gåver til tenesta, så *ho* kan verta *ein rett arbeidar* i di haustvinne.

Gjev *henne* å utføra tenesta med fridom og truskap, å rettleia, trøysta og refsa med spaklynde og visdom, og i alle ting syna seg som *ein god hushaldar* over din mang­ faldige nåde.

Ver med *henne* i motgang og prøvingar, og gjer *henne tolmodig* og *audmjuk* i hjarta, så di kraft må kjennast i *hennar* vanmakt. Gjev at gjerninga *hennar* må bera frukt etter din vilje. Og når arbeidsdagen er til ende, lat *henne* koma inn til gleda hjå deg og få del i arven med alle dei heilage

**A |** Vår Far i himmelen!  
Lat namnet ditt helgast.  
Lat riket ditt koma.  
Lat viljen din råda på jorda slik som i himmelen.  
Gjev oss i dag vårt daglege brød,  
og tilgjev oss vår skuld, slik vi òg tilgjev våre skuldnarar.  
Og lat oss ikkje koma i freisting,  
men frels oss frå det vonde.  
For riket er ditt og makta og æra i all æve.  
Amen.

Ein kan og nytta [Fadervår frå 1985](https://ressursbanken.kirken.no/globalassets/ressursbanken/gudstjeneste%20og%20liturgi/bønner/fader%20vår/fadervår%201978-85.pdf) eller [Fadervår frå 1938](https://ressursbanken.kirken.no/globalassets/ressursbanken/gudstjeneste%20og%20liturgi/bønner/fader%20vår/fadervår%201930-38.pdf)

Biskopen og dei som assisterer, kneler, og bøna sluttar med at kyrkjelyden syng første verset av «No bed vi Heilag-Anden god» (NoS 211,1).

Deretter reiser biskopen seg, like eins den nye kantoren og dei som assisterer.

**B** vend mot den som er vigsla | *Du* er i dag kalla og vigsla til tenesta som kantor i vår kyr­ kje, med det mynde og ansvar som etter ordningane i vår kyrkje høyrer til dette kallet.

Kantoren og dei som assisterer, går til plassane sine.

### Påminning om ansvaret kyrkjelyden har

**B** vend mot kyrkjelyden | Kjære kyrkjelyd. Saman har vi overgjeve *denne vår* medkristne til Gud og bede om velsigning over gjerninga *ho* går til. Lat oss ta imot *henne* i kjærleik, framleis bera *ho* fram for Gud i bønene våre og stå saman med *henne* i tilbedinga og lovprisinga si teneste.

### Truvedkjenning (Credo)

Truvedkjenninga vert sungen eller frarnsagd.

**B** intonerer/seier | Lat oss vedkjennast vår heilage tru.

Kyrkjelyden reiser seg.

**A** | Eg trur på Gud Fader, den allmektige, skapar av himmel og jord.

Eg trur på Jesus Kristus,

Guds einbome son, vår Herre,

som vart avla av Den Heilage Ande, fødd av Maria møy,

pint under Pontius Pilatus,

vart krossfest, døydde og vart gravlagd, f6r ned til dødsriket,

stod opp frå dei døde tredje dagen, f6r opp til himmelen,

sit ved høgre handa åt Gud, den allmektige Fader, skal koma att derifrå

og døma levande og døde.

Eg trur på Den Heilage Ande, ei heilag, allmenn kyrkje,

eit samfunn av dei heilage, forlating for syndene,

oppstoda av lekamen og evig liv.

Amen. Den apostoliske truvedkjenninga

Deretter trer den nye kantoren i teneste, og gudstenesta held fram med

### Salme før preika

### Preike

### Salme etter preika

Gudstenesta held fram med ledda Forbøn, Kyrkjelyden sitt takkoffer, Nattverd og Velsigning og sending.

Som forbøn brukarein Fredslitaniet (NoS 952), eventuelt med den nye kantoren som forsongar, eller ei av dei andre forhønene i Gudsteneste­ boka.

Medan ofringa går føre seg, kan det utførast høveleg instrumental­ eller vokalmusikk, eventuelt kan det syngjast ein salme. Nattverden vert halden i samsvar med høgmesseordninga eller etter ei anna av ordningane i Gudstenesteboka.

Leddet **Velsigning og sending** får denne forma:

### Velsigning og sending

**B** ved alteret, vend mot kyrkjelyden | Lat oss prisa Herren.

Kyrkjelyden reiser seg.

**M** | Gud vere lova. Halleluja. Halleluja. Halleluja.

**B** | Herren velsigne deg og vare deg. Herren late sitt andlet lysa over deg og vere deg nådig. Herren lyfte sitt åsyn på deg og gjeve deg fred. +

**M** | Amen. Amen. Amen.

Under den stille bøna som følgjer, slår ein tre gonger tre slag med ei av kyrkjeklokkene.

**B** vend mot kyrkjelyden | Kristus seier: De har ikkje valt ut meg, men eg har valt ut dykk og sett dykk til å gå ut og bera frukt, frukt som varer. Joh 15,16

Gå i fred. Ten Herren med glede.

### Postludium/Utgangssalme

Under postludiet/utgangssalmen går prosesjonen ut av kyrkja.